**Privind aprobarea proiectului de lege pentru**

**modificarea şi completarea unor acte legislative**

**------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea şi completarea unor acte legislative.

**Prim-ministru VLADIMIR FILAT**

Contrasemnează:

Viceprim-ministru,

ministrul economiei Valeriu LAZĂR

Ministrul justiţiei Alexandru Tănase

 Vizează:

Secretarul general al Guvernului Victor BODIU

Aprobată în şedinţa Guvernului

din

Proiect

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

Parlamentul adoptă prezenta lege organică.

Art.I. – Legea nr.1347-XIII din 9 octombrie 1997 privind deşeurile de producţie şi menajere (Monitorul Oficial al Republicii Moldova, 1998, nr.16-17, art.101), cu modificările şi completările ulterioare, se modifică şi se completează după cum urmează:

1. În preambul, după cuvintele „prevenirii poluării mediului” se completează cu textul „ , precum şi modul de comercializare şi export a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată.”.

2. Articolul 1 se completează cu trei noţiuni noi cu următorul cuprins:

„сomerciant cu dreptul de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova, *care au relaţii fiscale cu sistemul ei bugetar* – persoană juridică sau întreprinzător individual*,* care dispun de resturi şi deşeuri proprii, provenite din procesele tehnologice de producere sau ca urmare a casării mijloacelor fixe uzate, persoana fizică (cetăţean), care dispune de aceste resturi de provenienţă casnică, precum şideţinătorii de licenţe pentru colectarea, păstrarea, prelucrarea resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată;

сomerciant cu dreptul de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova, *care nu au relaţii fiscale cu sistemul ei bugetar* – persoană juridică sau întreprinzător individual, care deţine licenţă pentru colectarea, păstrarea, prelucrarea şi comercializarea resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată;

exportator – persoană juridică sau întreprinzător individual, care deţine licenţă pentru colectarea, păstrarea, prelucrarea, comercializarea, precum şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată.”.

3. Articolul 2 se completează cu un nou alineat, (21), cu următorul cuprins:

„(21) Legea reglementează relaţiile care apar la comercializarea şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată.”.

4. La capitolului III în denumire după cuvîntul „monitorizarea” se introduc cuvintele: „si licenţierea”, şi mai departe după text.

5. Articolul 13 se completează cu un nou alineat, (4), cu următorul cuprins:

„(4) Controlul de stat în domeniul respectării legislaţiei cu privire la achiziţionarea, comercializarea şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, este exercitat de organele, în ale căror atribuţii, conform legislaţiei în vigoare, intră controlul asupra activităţii agenţilor economici.”.

6. Se completează cu articolele 151  şi 152 cu următorul cuprins:

**„Articolul 151.** Licenţierea activităţii de colectare, păstrare, prelucrare, comercializare, precum şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată

(1) Colectarea, păstrarea, prelucrarea, comercializarea, precum şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată sînt supuse licenţierii în conformitate cu Legea nr.451-XV din 30 iulie 2001 privind reglementarea prin licenţiere a activităţii de întreprinzător.

(2) Condiţiile obligatorii de licenţiere pentru *solicitantul de licenţă* în vederea desfăşurării activităţii:

1) de colectare, păstrare şi prelucrare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, sînt:

a) deţinerea în proprietate sau în locaţiune de suprafeţe utilate, inclusiv încăperi închise pentru păstrarea resturilor şi deşeurilor de metale neferoase, dispozitive de încărcare, aparate de măsurare şi cîntărire;

b) dispunerea de documentaţie referitor la procesul tehnologic pentru prelucrarea industrială a resturilor şi deşeurilor de metale feroase şi neferoase, precum şi de utilaj specializat necesar pentru respectarea acestui proces tehnologic;

2) de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora sînt:

a) deţinerea licenţei pentru colectarea şi păstrarea resturilor şi deşeurilor de metale feroase şi neferoase;

b) deţinerea în proprietate a unei suprafeţe consolidate (betonate sau asfaltate) cu aria de cel puţin 2 ha, precum şi a încăperii închise (depozit) pentru păstrarea şi prelucrarea resturilor şi deşeurilor de metale neferoase cu suprafaţa nu mai mică de 400 m2;

c) dispunerea de utilaj specializat (în funcţiune) de prelucrare şi transportare a deşeurilor: macara pentru încărcare (descărcare) a deşeurilor, cîntar cu capacitatea de cel puţin 30 tone, şaibă magnetică, autoîncărcător;

d) dispunerea de capital propriu în mărime de сel puţin 4 milioane lei, confirmat prin raportul financiar, din care 2 milioane lei trebuie să constituie capitalul social.

(3) Cerinţele şi condiţiile obligatorii pentru titularii de licenţă în vederea desfăşurării activităţii de colectare, păstrare, prelucrare, comercializare, precum şi exportul resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată sînt:

 a) desfăşurarea activităţii licenţiate, cu respectarea prevederilor Convenţiei Basel privind controlul transportului peste frontiere al deşeurilor periculoase şi al eliminării acestora;

 b) achiziţionarea resturilor şi deşeurilor de metale feroase şi neferoase, cu excepţiile prevăzute la lit.c) din prezentul alineat şi alineatele (l1) şi (5) din art.20 al prezentei legi;

 c) achiziţionarea de la persoanele fizice (cetăţeni) numai a resturilor şi deşeurilor de metale feroase şi neferoase de provenienţă casnică, mijloacelor de transport uzate, după radierea acestora din evidenţa Registrului de stat al transporturilor, sau a unora agregate şi baterii de acumulatoare uzate.

Recepţia resturilor şi deşeurilor de metale feroase şi neferoase de la persoanele fizice (cetăţeni) se confirmă prin actul de cumpărare, în care se indică numele şi prenumele persoanei care a predat deşeurile, adresa acestuia şi datele din buletinul de identitate, lista obiectelor şi resturilor de provenienţă casnică achiziţionate. Actul de cumpărare se semnează de către persoana care a predat deşeurile şi de cumpărător.

Resturile şi deşeurile, recepţionate de la persoanele fizice (cetăţeni), se păstrează separat, pînă la comercializare;

d) achiziţionarea şi comercializarea resturilor şi deşeurilor de metale feroase şi neferoase în corespundere cu contractele încheiate cu persoanele juridice şi întreprinzătorii individuali, care au predat deşeurile proprii, sau cu deţinătorii de licenţe pentru colectarea şi păstrarea deşeurilor, precum şi cu contractele perfectate prin formularile tipizate de documente primare cu regim special “Factura”;

e) pentru a nu admite descompletarea sau deteriorarea utilajului industrial, a mijloacelor de transport, de telecomunicaţie, semnalizare şi altor valori materiale ce conţin metale feroase şi neferoase, achiziţionarea resturilor şi deşeurilor de metale feroase şi neferoase se va efectua numai dacă persoana juridică sau întreprinzătorul individual, care le predă, posedă actul de provenienţă a acestora, întocmit în două exemplare. Unul dintre acestea se transmite cumpărătorului, iar al doilea – cu semnătura şi ştamplila cumpărătorului – se va păstra la persoana care a predat deşeurile. Formularul-tip a actului este prevăzut în anexa nr.4 la prezenta lege;

f) menţinerea în perioada de activitate de capital propriu în mărime de сel puţin 4 milioane lei, din care 2 milioane lei trebuie să constituie capitalul social, confirmat prin raportul financiar, care se prezintă Camerei de Licenţiere semianual şi anual, în copie, în termen de 3 zile lucrătoare după prezentarea acestuia către Serviciul informaţional al rapoartelor financiare (pentru deţinătorii de licenţă de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora);

g) ţinerea evidenţei resturilor şi deşeurilor de metale feroase şi neferoase, conform prevederilor art.19 al Legii contabilităţii nr.113-XVI din 27 aprilie 2007.

(4) Solicitantul de licenţă, suplimentar la actele prevăzute de Legea nr.451-XV din 30 iulie 2001 privind reglementarea prin licenţiere a activităţii de întreprinzător, prezintă:

a) copia extrasului din Registrul bunurilor imobile sau a contractului de locaţiune a imobilului (suprafeţe utilate, încăperi închise pentru păstrarea resturilor şi deşeurilor de metale neferoase), pentru obţinerea licenţei de colectare, păstrare, prelucrare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată;

b) copia extrasului din Registrul bunurilor imobile, ce confirmă deţinerea în proprietate de suprafaţă betonată sau asfaltată cu aria de cel puţin 2 ha, şi încăpere închisă (depozit) pentru păstrarea şi prelucrarea resturilor şi deşeurilor de metale neferoase cu suprafaţa nu mai mică de 400 m2 (pentru obţinerea licenţei de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora);

c) copia ultimului raport financiar (pentru obţinerea licenţei de comercializare a resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora);

d) informaţia privitor la lista utilajului specializat, pentru prelucrarea industrială a deşeurilor, de care dispune agentul economic cu drept de proprietate şi/sau locaţiune;

 e) copia Avizului general pozitiv al expertizei ecologice de stat a documentaţiei de proiect şi planificare a întreprinderii cu procese tehnologice pentru depozitarea şi prelucrarea resturilor şi deşeurilor din metale feroase şi neferoase şi de baterii şi acumulatoare uzate (pentru obiectele noi construite şi puse în exploatare);

 f) în lipsa avizului expertizei ecologice de stat, copia Avizului privind auditul ecologic al întreprinderii pentru procesele tehnologice de depozitare şi prelucrare a resturilor şi deşeurilor feroase şi neferoase, a bateriilor şi acumulatoarelor uzate, precum şi neutralizarea, epurarea apelor uzate (pentru obiecte existente în funcţiune);

g) copia autorizaţiei de mediu pentru activităţile de gestionare a deşeurilor.

**Articolul 152.** Sistarea temporară şi retragerea licenţei

(1)Sistarea temporară şi retragerea licenţei se efectuează în conformitate cu prevederile Legii nr.451-XV din 30 iulie 2001 privind reglementarea prin licenţiere a activităţii de întreprinzător.

(2) Drept temei suplimentar pentru sistarea temporară a licenţei serveşte nerespectarea cerinţelor şi condiţiilor stipulate la literele a), d), e) şi g) alineatul (3) articolul151 din prezenta lege.

(3) Drept temei suplimentar pentru retragerea licenţei serveşte nerespectarea cerinţelor şi condiţiilor stipulate la literele b), c) şi f) alineatul (3) articolul151 şi alineatele (11) şi (5) articolul 20.”.

7. Articolul 20:

se completează cu un nou alineat, (11), cu următorul cuprins:

“(11) Achiziţionarea resturilor şi deşeurilor de cablu şi conductoare, a părţilor componente ale echipamentelor electrice şi de telecomunicaţii industriale se permite numai de la persoanele juridice – producători, care dispun de resturi şi deşeuri proprii*,* provenite din procesele tehnologice de producere sau ca urmare a casării mijloacelor fixe uzate.”.

Alineatul (5) va avea următorul cuprins:

“(5) Se interzice colectarea şi achiziţionarea capacelor şi grilajelor de la fîntînile reţelelor de apă, canalizare şi termoficare.”.

8. Legea se completează cu anexa nr.4 cu următorul cuprins:

|  |
| --- |
|  “Anexa nr. 4 la Legea nr.1347-XIII din 9 octombrie 1997 privind deşeurile de producţie şi menajere**ACT** **de provenienţă a resturilor şi deşeurilor** **de metale feroase şi neferoase**   Data întocmirii \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   1. Cumpărătorul, adresa lui şi codul fiscal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2. Licenţa cumpărătorului seria \_\_\_\_\_\_nr. \_\_\_\_\_\_\_\_ din \_\_\_\_\_\_\_\_\_\_\_\_\_\_\_, eliberată de Camera de Licenţiere pentru colectarea, păstrarea, prelucrarea, comercializarea, precum şi exportul resturilor şi deşeurilor de metale feroase şi neferoase.  3. Persoana juridică sau întreprinzătorul individual ce predă resturile şi deşeurile, adresa ei şi codul fiscal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 4. Denumirea resturilor şi deşeurilor, cantitatea (kg) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5. Sursele de  formare a resturilor şi deşeurilor de metale  feroase şi neferoase: a) resturi şi deşeuri obţinute de  la  casarea mijloacelor fixe:    |
| **Denumirea resturilor** | **Cantitatea** | **Numărul şi data actelor de casare a bunurilor** |
|   |  |  |
|   |  |  |
|   b) deşeuri tehnologice şi alte deşeuri rezultate din activitatea de producţie şi economică:   |
| **Denumirea deşeurilor** | **Cantitatea** | **Tipul concret de activitate din care au rezultat deşeurile** |
|   |  |  |
|   |  |  |
|   c) alte surse de formare a resturilor şi deşeurilor:    |
| **Denumirea resturilor şi deşeurilor** | **Cantitatea**  | **Sursele de formare** |
|   |  |  |
|   |  |  |
|  6. Resturile şi deşeurile menţionate în prezentul act sînt furnizate cumpărătorului, conform contractului nr.\_\_\_\_\_\_\_\_  din \_\_\_\_\_\_\_\_\_\_,  şi transportate  conform facturii  sau facturii fiscale: nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Notă:** Actul de provenienţă a resturilor şi deşeurilor de metale feroase şi neferoase se perfectează de către persoanele ce predau deşeurile, care sînt subiecţi ai activităţii antreprenoriale, pentru fiecare lot separat. |
|  Conducătorul \_\_\_\_\_\_\_\_\_\_\_\_\_\_\_\_\_\_ |  Contabilul şef \_\_\_\_\_\_\_\_\_\_\_\_\_” |

 L.Ş.

**Art.II.** – Legea nr.451-XV din 30 iulie 2001 privind reglementarea prin licenţiere a activităţii de întreprinzător (republicată în Monitorul Oficial al Republicii Moldova, 2005, nr.26-28, art.95), cu modificările şi completările ulterioare, se modifică după cum urmează:

1. Alineatul (2**1**) din art.8 se exclude.

2. La articolul 15, alineatul (4) va avea următorul cuprins:

“(4) Termenul de valabilitate a licenţei reperfectate nu poate depăşi termenul de valabilitate indicat în licenţa precedentă, cu excepţia licenţei eliberate pentru genul de activitate prevăzut la lit.a) pct.16) alin.(1) art.8 din prezenta lege.

În cazul în care titularul de licenţă pentru colectarea, păstrarea, prelucrarea resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, solicită reperfectarea licenţei pentru activitatea suplimentară de comercializare a deşeurilor către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora, licenţa reperfectată se eliberează pe un formular nou, cu indicarea termenului nou de valabilitate al acesteia, în conformitate cu prevederile alin.(1) art.13 din prezenta lege.”.

3. Anexa la lege se completează cu un nou compartiment, 6, cu următorul cuprins:

**„6. Comercializarea resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora – 100 000 lei.”.**

Art. III. – Dispoziţii finale şi tranzitorii

1. Licenţele pentru comercializarea resturilor şi deşeurilor de metale feroase şi neferoase, de baterii de acumulatoare uzate, inclusiv în stare prelucrată, către agenţii economici aflaţi pe teritoriul Republicii Moldova şi care nu au relaţii fiscale cu sistemul ei bugetar, precum şi exportul acestora eliberate anterior, sînt valabile pînă la expirarea termenului pentru care au fost eliberate.

2. Guvernul, în termen de 3 luni, va aduce actele sale normative în concordanţă cu prezenta lege.

**Preşedintele Parlamentului**